SZERELEM A SZOMSZÉDBAN
- Kösz, hogy vártatok! - Nahát!
Egy kis doenjangot főztem kagylóval,
nem tudom, milyen lett.
- Jól néz ki. - Szégyellem, hogy mindig meghívtok.
Igyunk valamit később!
Most már nyugdíjas vagy,
tovább aludhatsz és pihenhetsz itthon.
Mostantól naponta legalább egyszer főzni akar.
Nem tud mit kezdeni magával.
Nem tudnád valahogy szebben mondani?
A feleségem sok mindent átélt,
ezentúl én gondoskodom majd róla.
Jó ég!
Miért akkor térnek észre a férfiak, ha megöregszenek?
Biztos megijedt, hogy elhagyod.
Rettegek.
Mi-suk néni, én sosem csinálok ilyet.
Már most térdre borulok.
Hé, ezt nem szokás bejelenteni!
Nem nyalizhatsz így jó anyád jelenlétében.
Á, nem baj!
Már immunis vagyok rá.
Istenem!
Örökké a tányérodra teszem a fekete csalánt. Nincs min vitázni.
Szívem, nem érem el a salátát. Szednél nekem?
Mi kell? Babcsíra? Chamnamul?
- Bireum? - Chamnamul.
- Értem. - Szívem!
- Nem bírom. - Szívem?
- Igen? - Egy kis szójás marhahúst kérek.
Vegyél, ott van előtted!
Hozzád közelebb van. Mire használod a kezed?
- Ez az enyém? - Erre használom.
Jaj, kampókezed van? Ez fájt!
Azért csináltam.
Szerinted csikizni akartalak?
Miért nem pálcikával veszed el?
Jaj, ne veszekedjetek!
Miért nem érsz rá mostanában? Napok óta nem találkozunk.
Csak túl sok a munkám.
Nem tudsz várni rám még egy hetet?
Egy hét túl sok.
Egy hét ezer évnek fog érződni.
Használtad a borotvámat…
A szemem! Anya, apa! Fura dolgokat csinálnak idefent!
Hé, Dong-jin! Nem…
Nem fura.
Hivatalos jóváhagyást kaptunk mindkét családtól, szóval tűnés!
Én nem helyeslem.
Seung-hyo, még nem késő átgondolni.
Ki vagy te, hogy beleszólj?
Tiszta olyan, mint a jeti.
Lenyúlja a borotvámat.
Megőrültél?
Kinyírlak!
A saját érdekedben mondom.
Nem én vettem el!
Úgy eltompult, mintha szakálla lenne!
- Fogd már be! - Nem izgat.
Mi?
Nem izgat, hogy Seok-ryu jeti vagy űrlény.
Choisseung!
Ismerős ez a szöveg.
Igen. Biztos nagyon tetszett a Coffee Prince!
Seung-hyo, kapj a fejedhez! Az egy sorozat, ez meg a valóság.
Dong-jin, nem azt mondtad, hogy nemsokára vizsgázol?
- Igyál valamit tanulás közben! - Micsoda pazarlás!
Oké. Ezentúl sógornak hívlak.
Rendben, sógor.
Bár ha belegondolok…
szódával elmegy a tesóm.
Ha egy malacra rúzst kensz, az is kinéz valahogy.
- Tűnés! - De a…
Mondtam, hogy nem használtam!
De a szőr…
Esküszöm, nem az enyém!
Esküszöm, nem használtam!
Hülye vagy? Nem én voltam!
Hallod? Nem én!
16. RÉSZ A VÉG
Viszlát holnap!
Mit együnk?
Dan-ho!
Mi járatban itt?
Helló, hogy vannak?
Nem túl jól.
Azt mondta, nyáron visszajön,
de hiába vártuk.
Elnézést!
Sok dolgom van mostanában.
De átszervezem a jövő hónapot, és biztos jövök.
Hagyjuk! Nem muszáj.
Jung százados már nem lesz itt.
Miért nem lesz itt?
Áthelyezték a Déli-sarkra.
A kutatóállomás… Mi is? Biztonsági tisztjeként?
Ez volt minden vágya, és szakított időt,
hogy szorgalmasan felkészüljön rá.
Végül elérte a nagy célját.
Tényleg fantasztikus!
Dan-ho!
Nem is mondtad, hogy jössz.
Haza akartalak vinni munka után.
Micsoda? Meg vagyok hatva.
Biztos fáradt vagy.
Haza kéne menned aludni.
Nem akarok.
Majd alszom a kocsiban.
Randizzunk egyet!
Nem is volt még normális randink.
Mihez volna kedved?
Nem vicceltél, mikor a vidámparkról beszéltél.
Ha ez nem tetszik, mit szólnál a kalózhajóhoz?
Inkább maradok ennél.
- Menjünk! - Nem, erre!
Oké, gyerünk!
Sorba kell állni!
Köszönjük!
De tényleg biztonságos ez?
Féltem a csípőmet, a vállamat, a térdemet…
Nem fog lerepülni a szemüvegem?
Ha belegondolok, még nem is láttalak anélkül.
Nagyon rövidlátó vagyok.
Még szemüveggel sem jó a látásom.
De most látsz engem?
Látlak, Mo-eum.
Bármilyen messze vagy, látni foglak.
Mindjárt indul.
Kapaszkodj a rúdba!
És…
ne félj!
Mellettem biztonságban vagy.
Mo-eum!
- Köszönöm! - Köszönöm!
Ez a kacsa az enyém.
- Fáradt vagy? - Nem.
Nahát!
Micsoda? Seok-ryu együtt van Seung-hyóval?
Aha.
Micsoda? Akkor rokonok lesztek?
Most mit nevetsz ennyire?
Szerintem Seung-hyo és Seok-ryu helyett
Mi-sukot és Hye-sukot teremtették egymásnak.
Ha ők nem ismernék egymást,
a gyerekeik sose jöttek volna össze.
Lehet, hogy az előző életetekben házasok voltatok.
Na! Miért mondasz ilyen szörnyűséget?
Nekem kéne ezt mondanom.
Ha már itt tartunk, nem kell nászajándék.
Se táska, se gyémánt, se pénz.
Még evőeszközkészlet sem.
A gyerekek legyenek boldogok. Nem kell semmi.
Nem is akartam adni.
Elég, hogy a drága lányomat odaadom.
Mit beszélsz?
Manapság már a fiúkat adják oda.
Ezt csak mondják.
Igazából a menyeknek rosszabb.
Nem leszek rossz anyós, ne félj!
Nem avatkozom bele a dolgaikba.
Én sem.
Tartsuk meg tavasszal az esküvőt!
Májusban. Jó az idő és virágzik minden.
Miért? Addig üssük a vasat, míg meleg! Jobb lenne év vége előtt.
Nincs elég idő az előkészületekre.
Egy esküvőszervező gyorsan elintézi. Legyen egy hotelben.
Magadnál vagy?
Ott nagyon drága az étel!
Nincs pénzünk rá.
Akkor legyen kis esküvő?
Szűk, családi körben.
Azt nem lehet!
Annyi pénzt adtunk! Vissza is kell kapnunk.
Se ez nem jó, se az! Akkor mit csináljak?
- Beszéljük meg! - Ne már!
Hogy viselkedtek Yeon-du előtt?
- Jesszusom! - Komolyan.
Yeon-du, mindig legyél jóban a barátaiddal!
Ne veszekedj velük, mint ők, jó?
Jó.
Legalább tanul belőle.
Igazából nagyon jóban vagyunk.
Csak beszélgetünk.
OKLEVELES SZEMÉLYI EDZŐ ÍRÁSBELI VIZSGA
Szia!
Tanulsz?
Nemsokára vizsgázom.
Értem.
Szeretnék feliratkozni különórára személyi edzővel.
Kit kérdezzek meg?
Go úr, a vendég szeretne különórákat venni.
Szia, Na-yun!
- Gyere velem! - Oké.
Dolgoztál már személyi edzővel?
Csak egyszer, rövid ideig.
Várjunk!
Mindig így nézett ki?
ROOT VENDÉGLŐ
FIGYELEM! ÁTALAKÍTÁSI MUNKÁLATOK
A ZAJÉRT ELNÉZÉST KÉRÜNK!
Felújítják a szomszéd boltot.
Szia, Mo-eum!
Nem vagyok otthon. Miért?
Micsoda?
Tényleg?
Gratulálok, Mo-eum!
Mi van? Árus lettél, vagy mi?
Ezt meg kell ünnepelni!
Elmész a Déli-sarkra,
nem jöhettem üres kézzel.
Színes dolgokat készítettem.
Mikor tudtad meg, hogy mész? Ma?
Nem, a múlt héten.
Mi? Akkor miért csak most mondtad?
Hogy bírtad magadban tartani?
Én kiraktam volna egy molinót.
Ezt nézd! Nem cuki?
Ezt csináljam?
Akkor Dan-ho is látná.
Nem tudom elmondani neki.
Nem jönnek ki a számon a szavak!
Jaj!
Nem értem. Hogyhogy ennyi cukor után
nem pörög az agyam?
Nem tudom, hol kezdjem, vagy mit mondjak.
Azt hiszem, én tudom.
Tényleg?
Akkor mondd!
„Csináld őszintén.”
Ez most bosszú?
Ezt én mondtam neked.
És igazad volt.
A nagy dolgokban őszintének kell lenni.
Mondd el neki, hogy ez az álmod,
és várjon még egy évet.
Jesszusom!
Nem tudom, milyen érzés lesz neki, ha ezt meghallja.
Ilyen volt Seung-hyónak is, mikor elutaztam?
CHOISSEUNG
Menj!
Micsoda? Nem, itt alszom.
Menj csak haza aludni!
Most miért küldesz el?
Kényelmesen akarok aludni az ágyamban.
Kényelmesebb, ha elmegyek?
Komolyan?
Aha, komolyan.
Akkor jó.
Elmegyek.
De ez nem számít bele.
Nekem ez nem búcsúparti.
Megismételjük. Nagy bulit csapok neked.
- Oké. - De tényleg.
Nagyon extra lesz.
- Meglátod. - Jó. Menj!
- Vetted? Ez nem az. - Vettem.
Tényleg megyek.
Csá!
Szeretlek, Mo-eum.
Légyszi, menj már!
Choisseung!
Lassíts! El fogsz esni.
Így egy másodperccel előbb látlak.
Én is téged.
Hogy több időm legyen rád,
ma úgy dolgoztam, mint egy őrült.
Dicsérj meg gyorsan!
Jó sokat dolgoztál. Nagyon ügyi vagy!
Menjünk!
Ettél már?
Még nem.
Nem veszünk egy kis udont hazafelé?
De, jó ötlet!
Kicsit megcsömörlöttem a fél tortától.
Tortától? Hogyhogy?
Mo-eumot küldik a Déli-sarkra.
- Tényleg? - Aha.
Hú, tényleg nem a levegőbe beszél!
Nem viccel.
Ha elhatároz valamit, eléri.
Váratlanul szóltál, hogy jöjjek át.
Fel akarsz vágni a páfránnyal?
Nem.
Megígérted, hogy megtanítasz főzni.
- Komolyan mondtad? - Persze.
Nézd! Még fel is öltöztem a főzéshez.
Nézd meg! Látod?
Hát szerintem ez nem is igazi kötény.
A plázában vetted?
Igen.
Na rajta, taníts meg!
- Gyorsan! - Várj!
Mi van?
Megtanítalak főzni.
Jó.
Cserébe te is taníts meg engem.
Mire?
Angolul.
Angolul? Minek?
Hát, nem tudom, mikor lesz, de szeretnék külföldre utazni.
Szeretnék ételt rendelni,
és a helyiekkel beszélgetni mindenhol.
Jól van.
Akkor tanítsuk egymást rendesen!
Spórolok a tandíjon.
Gyere ide!
Mit csináljak? Hol kezdjük?
Be kell áztatni.
A szárított páfrányt egy nappal előbb be kell áztatni.
De ha nincs időd,
a rizsfőzőben is megfőzheted.
Értem.
Mire vársz? Nyomd meg a gombot!
Ja, igen. oké.
Barna rizs, tápláló rizskása.
- Fehér… gyors főzés. - Mit csináljak?
Mi van már?
Hé!
Még sosem használtad a rizsfőzőt?
Csak nemrég kaptam. Vadonatúj.
- Hé! - Na, ez ijesztő és veszélyes!
Így sose leszel kész.
Ettél már zöldhagymát. Vágd ketté!
Látod?
Úgy is fel tudom darabolni, hogy oda se nézek.
Csukd be!
Ez nem kell.
Akkor hogy fogunk tanulni?
Csináljuk élesben!
A conversation fontos.
Converse… mi?
Társalgás és beszélgetés.
Conversation.
Olyan rég volt, hogy már nem is emlékszem.
Igaz. Csak kommunikálni kell.
És miről beszélgessünk először?
Oké. Mit fogsz csinálni délután?
Elmegyek bevásárolni.
What are you going to do in the afternoon?
What are you going to do…
In the…
Noon… Megismételnéd a végét lassan?
What are you going to do in the afternoon?
Nem, nem „the”. Hanem „the”.
Magánhangzók előtt
„the”-nek ejtjük a határozott névelőt.
In the afternoon. „The”.
Igen. Tudom.
Nagyon rég volt. Elfelejtettem.
Szóval. „Elmegyek bevásárolni.”
I'm going to go to the supermarket.
Ez könnyű.
Régen könnyen megjegyeztem, amit olvastam.
I'm going to go to the supermarket!
Nem, nem „s”, hanem „sz”.
Ne csavard a nyelved, mint a perecet!
Csak tartsd egyenesen. „Super”.
Super.
Super. Nem tudod kiejteni?
Super.
Már nem is akarok menni.
Az asszonyok nálatok vannak.
Mi meg itt.
Ez a leosztás jól működik.
Gyakrabban kéne csinálni.
Úgy éreztem, kihasznállak,
ezért hoztam valamit.
Jóságos ég!
Hú! Megvakulok!
Zseniális! Nahát!
Hú, ez…
Hát már az üvege is nagyon puccos.
Lerí róla, hogy drága.
De…
Csak sojus és sörös poharunk van.
Ihatunk normál bögréből is.
- Várj! - Mint az.
Ezek a legszebb bögréink.
Jól van. És ez is.
Ez nem fotós táska?
Nem új. Már megvan egy ideje.
De könnyű lesz használni.
Két ajándék egyszerre? Ez nem ér.
És a fényképezőgép
nem sokkal drágább, mint az ital?
Azt mondtad, meg akarsz tanulni fotózni.
Nem mehetsz csatába fegyver nélkül.
Hát, ha így mondod, akkor köszönöm szépen!
Akkor…
Hú, ez nagyon jó!
Nem most csinálod először.
Oké. Jól van.
Azt hiszem, kész.
Szerintem van érzékem hozzá.
Újra!
Egyenesen kell tartani.
Nézd! Így jó?
Megint ferde lett! Újra!
Na!
- Kész? - Nem vághatod el térdnél.
- Micsoda? - A lábam nem látszik! Újra!
Oké.
Ezt nézd!
Nem jók az arányok!
Nincs középen, el van csúszva az egyik oldalra!
Hogy magasnak és karcsúnak látsszon,
hajolj le, és alulról fényképezd!
Te így fotózol?
Lejjebb! Még lejjebb!
Gondolj a kiképzőtáborra! Voltál katona, nem?
Igen! Hadtápos voltam.
Tapadj a földre!
Válj eggyé a kamerával!
- Hé, ez… - Tapadj a földre!
- Légyszi, eressz el! - Ne nyafogj!
Egy, kettő…
Szia, Mo-eum!
Beugrottam munka előtt.
Ezt neked hoztam.
Gyere be!
Honnan tudtad, hogy én vagyok?
Csak te szoktál meglátogatni minket.
- Egy póló. - Igen.
Mondtam, hogy veszek egyet.
Még mindig nem vehetem fel a lapályost?
Nem hát!
Abban nézel ki a legjobban.
Más ruhában se nézek ki rosszul.
Nem tehetek róla. Lapályember az első szerelmem.
Vagyis igazából Pókember.
Aztán Vasember, Hulk, Thor és akármi kapitány.
Ilyen riválisokkal nincs kedvem küzdeni.
De Lapályember a kedvencem.
Próbáld fel, hogy jó-e!
Oké.
Páros póló?
Hát, majdnem.
Nézd meg alatta!
Tádám! Ez…
Ez Yeon-dué.
Ez pedig anyáé.
Egyforma csapatpóló.
Nem. Egyforma családi póló.
Én is adok neked valamit.
Mit?
Mi ez? Miért ilyen sokat?
Azt mondják, a Déli-sarkon mínusz 25 foknál is hidegebb van télen.
Ha ezt mind felveszed,
nem fogsz fázni és biztonságban leszel.
Dan-ho, honnan tudtad meg?
Mikor a múltkor elmentem érted,
a kollégáid mondták.
Én…
Ne haragudj, hogy nem mondtam el.
Hát nem volt szép tőled.
Azt hitted, ennyire önző vagyok?
Én…
nem vagyok egy pitiáner ürge, aki visszafogja
a sikeres barátnőjét.
Nem erről van szó.
Csak nemrég mondtuk el egymásnak, mit érzünk.
És féltem, hogy túl hamar jött ez.
Azt sem tudom, hogy mondjam el Yeon-dunak.
Mo-eum!
Mindent hallottam.
Yeon-du!
Küldj képeket a császárpingvinekről, ha a Déli-sarkon leszel!
Pingvinekről?
Igen. Míg a császárpingvin mamák élelmet keresnek,
az apák ülnek a tojásokon, amíg ki nem kelnek.
Pont úgy, mint apu.
Türelmesen várunk rád.
Gyere ide, Yeon-du!
Jól van.
Meglátod,
stílusosan jövök haza, egy halom rágcsával.
Hozz rengeteg rágcsát!
Oké.
Mi az?
Köszönöm…
hogy az életembe léptél.
A mi életünkbe.
Nem kapok levegőt, Mo-eum!
Nem kapok levegőt!
VEGETÁRIÁNUS LENCSELEVES
RIZZSEL TÖLTÖTT LÓTUSZLEVÉL
Nem éreztem jól magam mostanában, és egészséges ételeket kerestem.
- Kipróbálom. - Köszönöm, hogy megnézte.
Remélem, ízleni fog az egészséges és finom fogás.
A leírás alapján nagyon könnyű elkészíteni.
A padlizsános pizza isteni volt.
Örülök, hogy hasznosnak találta.
Cukkinivel és burgonyával is el lehet készíteni padlizsán helyett.
SÜLT PARADICSOMOS MAKKZSELÉ
Beteg vagyok. Egészséges ételeket kerestem, és láttam a videódat.
Nagyon guszta.
De nincs erőm főzni, így nem tudom elkészíteni.
Jó lenne, ha megkóstolhatnám.
Choisseung!
- Mehetünk? - Oké.
Elkészülök.
Choisseung!
Végeztél a munkával? Ráérsz napközben?
Aha.
Császkálunk a környéken, mint régen?
Naná!
Emlékszel erre a helyre? Papírbolt volt.
Persze.
Ott volt egy kapszula játékgép.
És a gyorskaját kipakolták arra a pultra.
Ha volt pénzem, mindet itt költöttem el.
Főleg a perselyemből.
Főleg onnan volt.
Gyerünk, bébi!
Bébi!
Ha még egyszer ezt mondod, kinyírlak!
Hé, bébi!
Menjünk karaokézni!
Hé! Mondtam, hogy ne hívj így!
Gyere, menjünk!
Elénekelheted a bónuszdalt.
Hagyjuk!
Úgyis mindig duetteket választasz.
De most tényleg.
Nem akarok.
Félek, hogy meglát valaki, hogy együtt megyünk be.
Az ilyen félreértések tönkreteszik az életemet.
De bunkó vagy!
Úgy csinálsz, mintha leprás lennék.
- Jesszus! - Gyere vissza!
- Mi bajod? - Gyere ide!
Állj meg!
- Gyere vissza! - Nem!
Hallod?
Befejezték a felújítást.
Úgy néz ki.
Vajon mi lesz itt?
Bemegyünk?
Tessék?
Szerinted csak így simán bejöhetünk?
Utálni akartam, bármi is lesz apa vendéglője helyén.
De tök jól néz ki.
Az új hely is étterem lesz.
A konyha kényelmes és aranyos.
- Nézz körül bent! - Ez valaki másnak a konyhája.
Na és? Csak gyorsan körülnézel.
- Gondolod? - Igen.
Elnézést!
A te konyhád.
Micsoda?
Ez…
a te vendéglőd.
Tessék?
Hahó!
- Geun-sik bácsi! - Szia!
Dolgozol.
Zavarok?
Dehogyis.
Jöjjön be!
Azta, Seung-hyo! Ez…
Szerintem még nem is jártam itt.
Nézzen körül nyugodtan!
Oké.
Hú, fantasztikus!
Szeretett volna valamit?
Hát…
Seung-hyo.
Meg szeretnélek kérni valamire.
Fel akarja újítani a Root Vendéglőt?
Igen.
Szeretnék egy éttermet nyitni Seok-ryunak.
Geun-sik bácsi…
Sosem tudtam neki adni semmit.
Mikor fiatalabb voltam, azt hittem, mire nyugdíjba megyek,
lesz egy csomó pénzem, amit a gyerekeimre hagyhatok.
De…
azt hiszem, legalább ezt az egyet meg tudom adni neki.
Seok-ryu nagyon fog örülni neki.
Gondolod?
Hát, sosem volt nagy forgalom, és elég rossz helyen van,
szóval nem tudom, jó ötlet-e.
Jobban fogja imádni, mint bármi más helyet.
Folytathatja, amit elkezdett, és belevághat valami újba.
Tényleg?
Akkor elintézed?
Persze.
Teljes titoktartás mellett.
Jól van.
Szóval ezért nem értél rá mostanában? Titokban ezen dolgoztál?
Igen.
Nem sodorhattam veszélybe a projektet.
Ez annak a két férfinek az együttműködése, akit a legjobban szeretsz.
Köszönöm.
Itt kitalálhatod a saját, egyedi ételkreációidat.
És vigaszt és gyógyulást hozhatsz másoknak.
Oké.
Elképesztő vagy, Seung-hyo.
Helyrehoztad a szobámat,
a szívemet…
és most az éttermet is.
Ez még csak a kezdet.
Mostantól én alakítok ki
minden helyet neked.
Azta!
Azt hiszem, megütöttem a főnyereményt.
Én…
Nagyon imádom ezt a helyet.
Örülök neki.
Dong-jin!
Holnap vizsgázol, ugye?
Igen.
Rendesen felkészültél?
Most először
elolvastam a könyvet elejétől a végéig.
Büszke vagyok magamra.
És most sikerülni is fog.
Tessék!
ORSZÁGOS BAJNOK KÖNNYŰSÚLY
Mi ez? Tegyem vitrinbe?
Neked adom.
Azt jelenti,
hogy hivatalosan is elismerlek tanítványomként.
Előbb nem kéne megkérdezni?
Tedd ki a szobádba őszintén!
Hova tegyek egy ilyen büdi és ronda izét?
Inkább adott volna fizetésemelést.
Hú, tök nehéz!
Jól áll.
Mit beszélsz?
- Edzeni jöttél? - Nem.
Mégsem kérek személyi edzőt.
Miért?
Valami nem tetszett?
Majd máskor feliratkozom.
Sok sikert a vizsgán!
És ha meglesz az okleveled, legyél a személyi edzőm!
Tessék?
A legutóbbi futáson úgy tűnt, hogy jó edző vagy.
Én leszek az első vendéged.
Az nem jó!
Használd a baloldalit!
Ez elromlott.
- Ülj le! - Jó.
Jól van.
Ki vagyok akadva.
Ünnepelni akartam. Tök gáz egy kisboltnál tartani a búcsúpartit.
Én is ki vagyok akadva!
Sokáig nem leszel itt.
Ez elég kiábrándító.
Jól van már!
Ha valami nagy dolgot csinálnánk,
Seok-ryu azt énekelné:
Jut még eszedbe kedvesem A boldog ifjúság?
És sírna, mint a záporeső.
Pá, Mo-eum…
Elég! Nézz már rá!
Figyelj, Dan-ho!
Ma van sok ebből, miért azt iszod?
Úgy akartam, ahogy régen volt.
Amikor elkezdődött.
Még mindig csodálkozom, ha belegondolok.
Nincs bennünk semmi közös.
Hogy lettünk mégis barátok?
Ha az anyáink nem lennének barátok,
sosem barátkozunk össze.
De szeretem a csapatunkat.
Úgy éreztem, megvéd az Azúr Sárkány és a Fehér Tigris.
Hé, mit csinálsz?
Akkor én mi vagyok?
A Vörös Főnix? A Fekete Teknős?
Te…
Te a szerelmem vagy.
Te meg az enyém.
Szeretlek, Mo-eum.
Na menjünk!
Én sem bírom már nézni.
Ezer éve nézem, hogy úgy viselkedtek, mint két idióta.
Üljetek vissza!
Ja, jobb, ha leülök, úgyis fáj a lábam.
Várjatok egy évet!
Akkor újra összejövünk és csapunk egy nagy bulit!
Egs!
- Egs! - Gyere vissza hamar!
- Rendben. - Ja, ajánlom, hogy visszagyere!
Mit beszélsz? Még félreérti a pasim.
Ez egy kicsit durva volt.
Na, ketten egy ellen?
- Ne már! - Nem is. Csak amit mondott…
Mindig is kivételes voltál.
Most végre eljutsz a Déli-sarkra.
Köszi, anya!
Sosem korlátoztad az álmaimat,
jó gyerekkorom volt.
Inkább férjhez kéne menned.
Miért mész arra a fagyos…
Már megint a férjhez menés!
Elrontottad!
Ha odaérsz, küldj egy kis sót!
In-suk szerint az antarktiszi só szuper.
Komolyan.
Értettem!
Adok egy kicsit az összes Levendulának.
Vigyázz magadra, Mo-eum!
Nehogy torok-, mandula- vagy tüdőgyulladást kapj!
Oké.
Yeon-du, amint odaérek, bejelentkezem videón.
Hívd fel anyádat is, te lány!
Naná!
Mintha el tudnálak felejteni, anya.
Nem hiszem, hogy mondtam ezt valaha,
de keblemre!
Mi ütött beléd?
Büszke vagyok rád.
Jó hogy.
A lányod vagyok.
Dan-ho!
Igen?
Igyekezzetek! El fog késni.
Igenis. Biztonságban kijuttatom a reptérre.
Jó utat!
Yeon-du, menjünk be enni!
Mo-eum!
Szia!
Hogy hagyjam itt így?
- Yeon-du, menjünk együtt! - Hé!
Menj csak be szépen!
Na vidd gyorsan!
Akkor mehetünk?
Igen!
- Parancsolj! - Köszönöm.
Mondtam már, mennyire szeretlek, Dan-ho?
Tessék?
Annyira szeretlek, mint az antarktiszi gleccsereket.
De a gleccserek olvadnak a globális felmelegedés miatt.
Ezért megyek a Déli-sarkra. Hogy megállítsam.
Szeretlek, mint az összes hópelyhet,
ami lehullik a Déli-sarkra, míg ott vagy.
BETEG VAGYOK JÓ LENNE MEGKÓSTOLNI AZ ÉTELT
Nemsokára megnyílik az éttermem.
A neve…
Szivárvány Konyha.
Milyen érzés?
Nemsokára megnyitod.
Aludni sem tudok.
Tudtad?
Több, mint 1300 csillag van a szobám plafonján.
Hú, megszámoltad?
Nem vagy százas! Jellemző, Seok-ryu.
És te mi vagy? Aki egyesével ragasztotta fel mindet?
Begörcsölt néhányszor a nyakam ragasztás közben.
Itt vagyok!
Én is!
Sziasztok!
- Szia! - Azta!
Mikor megláttam a helyet,
úgy éreztem, Seung-hyo tudta, mire gondolok.
Pont olyan, ahogy elképzeltem.
Apa!
Köszönöm! Mindent beleadok.
Seok-ryu!
Ne dolgozz túl sokat!
Az a fő, hogy élvezd.
Bár az nehezebb.
Kérnek kávét?
Kösz, nem. Már ittam otthon.
Én kérek.
Tegyél bele jeget, hogy jó hideg legyen!
Jeges kávét kérek.
Tehát forrót?
Jeges hosszú kávét!
Jesszusom!
Gyönyörű.
Jég előkészítése.
Tessék, a kávé.
Finom és frissítő.
Seok-ryu, biztos bírni fogod egyedül?
Főznöd kell, felszolgálni,
kassza, takarítás…
Rengeteg a tennivaló.
Meg kell próbálnom.
Ha kell segítség, szólj apádnak!
Apa, megkérnélek valamire.
Apa!
Leszel a tanácsadóm a Szivárvány Konyhában?
De nem akarsz robotra fogni, ugye?
Csak tanácsot adok, igaz?
Igen. Több a tapasztalatod, mint nekem.
Kell a tudásod a menü összeállításában, az étterem vezetésében,
és a kockázatkezelésben.
Tanácsokat adsz és segítesz, oké?
Ja, ne nálam kotnyeleskedj főzés közben,
nyaggasd őt pénzért!
Ne már, most mentem nyugdíjba,
de máris dolgozzak?
Ugyan, segítsen már Seok-ryunak,
Tanácsadó úr!
- Tanácsadó úr! - Tanácsadó úr!
Na jó. De csak mert nem főállású munka.
- Imádja. - Tényleg!
Hú, megszomjaztam!
Seung-hyo, adsz kávét?
Instant kávét?
Mi? Szerinted csak instant kávét iszom?
Én is szeretem a jeges hosszú kávét!
- A jeges hosszú kávé a legjobb. - Oké.
Egy pillanatig olyan voltam, mint Steve Jobs… Nem.
Mark Zuckerberg.
Ilyen voltam igazából.
Imádom ezt a másik oldaladat.
Imádom, de…
Ez nem randi. Hanem éjszakázás.
Nincs mit tenni. Mindent el kell készíteni nyitásra.
Szóval ez egy app a Szivárvány Konyhához?
Aha, tök jó, nem?
Majd fogadni tudom a foglalásokat
és az egyéni kéréseket it.
A vendégek ízlése, preferenciája
és legfőképp egészségi állapota alapján
kérhetik vagy módosíthatják az ételeket.
Jesszusom!
Egy séf, aki tud programozni? Ezt senki se gondolta volna.
Elég büszke vagyok.
Úgy érzem, nem pocsékoltam el az életem.
Persze. Minden, amit megéltél az eddigi utadon, összeadódott,
és azzá tett, aki ma vagy.
Elég jó életem volt.
Büszke vagyok rád, Seok-ryu.
Amúgy nem felejtetted el, mit csinálunk holnap, ugye?
Nem.
Nem jó?
Miért nem mondasz semmit?
Próbálom megtalálni…
a megfelelő szót,
de semmi sem jut eszembe.
Egyszerűen
gyönyörű vagy.
Hát ajánlom is! Nagyon kényelmetlen.
Derékban túl szoros, felül olyan, mint egy páncél.
Nem kapok levegőt. Tök kényelmetlen.
Hát, ebben a ruhában
nem tudod beszorítani a fejem.
Megveszem neked. Vedd fel mindennap!
Drága lesz.
Kihasználjuk.
Ebben mész bevásárolni,
vagy a fürdőbe…
Choisseung, gyere csak ide!
Valami baj van?
- Mi az? - Itt szúr. Nem tudom, mi ez.
- Megnézem. - Itt.
Na! Azt hitted, ebben a ruhában nem megy, mi?
Mondtam, hogy mindig légy résen!
Tényleg ezt csinálod esküvői ruha vásárlása közben?
Miért kételkedtél bennem?
Mindegy, mi van rajtam!
Anya, kész vagy?
Szívem, kint várnak…
Hogy nézek ki?
Esküvői ruha az én koromban? Nem hülyeség?
Gyönyörű vagy.
A Napra lehet nézni, de rád nem.
Ne beszélj ökörségeket a gyerek előtt!
Anya, már 34 éves vagyok.
Nekem örökre a kisfiam maradsz.
Hye-suk néni!
- Szia, Seok-ryu! - De szép!
Köszönöm szépen!
Miattad felvehetem ezt a ruhát!
- Ugyan. - Köszönöm.
- Zavarban vagyok. - Nagyon szép!
Ugye?
Oké! Abbahagyom!
Abbahagyom!
Jaj!
Nem is ütöttem akkorát!
Hamarosan ilyen lesz az életem?
Mindennap ilyen bántalmazás ér?
Lehet, hogy nem hamarosan…
Nem lehetne…
elhalasztani az esküvőt egy évvel?
Micsoda?
Annyi dolgom van.
Fel kell futtatnom az éttermet,
és olyan gáz, ha Mo-eum nem tud eljönni az esküvőnkre.
És…
ami a legfontosabb,
szeretném bepótolni a 30 évnyi romantikázást, amiről lemaradtunk.
Légyszi!
Most mérges vagy?
Igen.
Miért ilyen jogos, teljesen észszerű,
és helyes az indoklás?
Erre képtelenség nemet mondani.
Akkor vársz rám?
De olyan szép vagy ebben a ruhában!
Most várjak még egy évet, hogy lássalak benne? Gonosz vagy.
Lehet, hogy valaki más jobban nézne ki benne, mint én.
Tudtad?
Egy gyöngyvirágcsokrot szerettem volna az esküvőnkre.
De mivel télen házasodtunk össze, nem találtunk sehol.
Bizony.
De most kaptam az eskünk megújításakor.
Tudod, mit jelent ez a virág?
Állítólag a boldogságba való visszatérést.
Kezdhetjük. Oké. Nézzenek ide, kérem!
Egy mosolyt kérek!
Seung-hyo!
Igen, legyen egy a fiunkkal is.
Ó, de szép vagy!
Nagyon elegáns a fiuk.
Ugye? Jó szeme van.
Egy lépést balra, kérem!
Igen, remek!
Jó, nagy mosolyt kérek!
Szuper!
Végre nekünk is van egy családi fotónk.
Még nincs. Seok-ryu!
- Igen? - Pillanat!
Mit hozzak? Kellene a rúzs?
- Nem, gyere ide a fotóhoz! - Tessék?
Most már egy család vagyunk.
- Igen. - Ugye, szívem?
- Gyere! - Állj ide!
Ó, milyen szép család!
Jól van, figyelem!
Nagyszerű!
Meddig fotózkodtok még?
- Jesszusom! - Gyertek ide!
- Mindjárt elájulok, annyit vártam! - Na!
Azt mondta, két napja nem eszik a fotózás miatt.
Most van rajtam először esküvői ruha egy esküvőn.
A miénk hagyományosan egy hyanggyóban volt.
Igen, hanbokban.
Helló! Lefényképezlek titeket.
Akkor menjünk arrébb.
- Jó. - Gyertek, Levendulák!
Szívem, pózolj!
Köszönöm! Nagyon jók lettek!
- Dobjuk el a csokrot! - Levendula!
- Oké. - Jó ötlet.
Most nézzetek ide!
Elkészülni, és most!
- Levendula! - Levendula!
Nagyon cukik anyáék.
Tényleg azok.
Olyan boldognak tűnnek.
- Igen. - Nem 57 évesek.
Hanem 17 éves lányok.
Ugye?
Seok-ryu!
Köszönöm.
Nélküled ez nem jutott volna eszembe.
A fiúk sosem értik az anyjukat.
Nézd meg! Miért jöttél utánam?
Ott kéne lenned mellette.
Egész idáig az ő fia voltam.
Itt az ideje, hogy…
a te párod legyek.
Nem érünk rá, ha be akarunk hozni 30 év romantikát.
Például?
Valahogy így?
Aha.
Igen.
Nekem…
van egy másik álmom.
Ahogy a szüleink,
minél tovább szeretnék veled lenni.
És csak most jutott eszedbe?
Én már ezer éve így érzem.
Nem, szerintem előbb gondoltam így.
Csak túl sokáig elnyomtam az érzéseimet.
Ha visszagondolok,
szerintem ez volt a legelső álmom.
Vigyázni fogok rád.
Csináljunk
egy ilyen képet 30 év múlva!
Jó ötlet.
Gyengéd, kedves,
tele szeretettel.
10 HÓNAPPAL KÉSŐBB
Ne röhögtess! Ez még nagyobb szó!
Mit beszélsz? Ez sokkal nehezebb volt.
Seung-hyót kinevezték
Szöul főépítészének, pedig tele van munkával.
Nahát!
Egy városfejlesztési projekten dolgozik.
Ott állnak sorban a pénzes ügyfelek,
mégis fontosabb neki a közérdek!
Jobb lenne, ha a gyár berendezése
úgy maradna, ahogy van.
Szerinte az építész kötelessége a történelem és kultúra megőrzése.
Seung-hyo köztisztviselőnek való.
Na és mi újság Seok-ryuval?
Hat hónappal a nyitás után már megkapta a Narancs szalagot.
És láttátok a cikket az étterméről
a Cshungvu Napilapban.
Azt írták, a testet és a lelket is gyógyítja, mert az ételei
nemcsak finomak, hanem egészségesek is.
Sikerült neki, pedig nem könnyű!
Látjátok ezt a kendőt?
Seung-hyo hozta egy üzleti útról a tengerentúlról.
Híres luxusmárka.
- Hé! - Mi van?
- Ez? - Mi van vele?
Seok-ryu szerint jól áll ez a szín, és ajándékba nekem adta.
Azt mondja, hideg nyár színtípus vagyok.
- Lányok? - Én meleg típus vagyok.
Megint felvágtok a gyerekeitekkel?
Nagyon kreatívan tudtok hülyét csinálni magatokból.
Jaj!
Yeon-du díjat nyert az óvodai programozó versenyen!
- Azta! - A NASA-nál akar dolgozni.
A NASA-nál?
Jó ég, ez elképesztő!
Ugye? Esélyünk sincs, ha az unokájával vág fel.
Ki-hoon talált munkát!
- Tényleg? - De jó hír? És hol?
Üzletkötő egy másolócégnél.
- Már egy hete. - És eddig miért nem mondtad?
Nem voltam biztos benne, hogy jól döntött. Kétségeim voltak.
De a múltkor Ki-hoon azt mondta,
az volt az álma, hogy nyakkendőt hordjon, és metrón járjon munkába.
És mikor meghallottam, belém vágott:
Nem kell mindenhez vizsga az életben!
Pontosan. Szereti az embereket. Biztos jól fog menni neki.
Naná! Ez szuper hír.
A mi fénymásolónk is elég rozoga.
Fel is hívom Ki-hoont.
Veszek neki egy nyakkendőt!
Van állása, kijár az ajándék a nénjétől.
Jól van.
- Vegyél neki egyet máris! - Naná!
Jó drágát.
Én csak jókívánságot küldök neki.
Üzenem, hogy nagyon örülök.
Congratulations to Ki-hoon!
- Ez szuper hír! - Köszi!
- Jöhet? Grillparti az irodában? - Naná!
Tizenöt.
Remek.
Tizenhat.
Tizenhét.
BAE DONG-JIN SZEMÉLYI EDZŐ
Belégzés!
Tizennyolc.
Tizenkilenc.
Oké, na még egyet!
Térd kinyújt, tartsd egyenesen a rudat!
Egyenesen előre nézz!
Na-yun, túlságosan homorítasz.
Feszítsd meg az izmaidat, legyen egyenes a hátad!
Gyerünk, még tízet!
Tarthatnánk egy kis szünetet?
Nem. Még sok dolgunk van.
Nem megyünk csirke-sörözni utána?
Na-yun, ennyit edzel, aztán sörözni akarsz?
Nem sajnálod a tested?
- Úgy értettem, hogy… - Na jó, kapd fel a rudat!
Felsőtest megfeszít, váll előre, dolgozzon a hátizom!
Oké, egy!
Kettő!
Szuper! Három!
Koncentrálj! Négy!
Seok-ryu vegán ételekkel akarja bővíteni a menüt.
Szóval utánanéztem a zöldségeknek.
Mi jó a rák megelőzésére?
A glükozinolátoknak rákellenes és antioxidáns hatása van.
Értem. És miben van sok belőle?
Az olyan zöldségekben, mint a brokkoli és a káposzta.
De érzékenyek a hőre,
ezért jobb nyersen enni, mint főzve.
Oké. Akkor salátát kell csinálnia.
Igen, úgy a legjobb.
- Ne! - Oké!
Jesszusom!
Ez ócska húzás volt.
Csak technika.
Technika a fenét!
Na és holnap…
mit csinálunk?
Dolgoznom kell.
Ne már! Nem mennél nyugdíjba végre?
Meddig akarsz még a kórházban dolgozni?
Én vagyok az egyetlen barátod?
Jaj!
Holnap mintákat gyűjtünk a kutatáshoz,
és merülést végzünk.
Jung kisasszony?
Igen. Lesz egy biztonsági eligazítás előtte,
hálás lennék, ha mindenki egy órával előbb jönne.
- Igenis. - Értettem.
A jövő héten pedig tűzriadó gyakorlatot tartunk.
Szimulálni fogjuk, hogy tűz üt ki,
életmentő-, elsősegély- és tűzoltási műveletekkel.
Nagyon élethű lesz,
úgyhogy készüljenek fel.
- Jó. - Rendben.
- Oké. - Akkor ennyi?
Ennyi.
Jó. A megbeszélést berekesztem.
- Köszönöm. - Köszönöm.
Dan-ho! Yeon-du!
- Mo-eum! - Mo-eum!
Hé, nálunk vagytok?
Bizony.
Hol van anya?
Levendula-gyűlésen.
Hú, még azt fogják hinni, hogy ott laktok!
Igen. Tulajdonképpen itt lakunk.
Tegnap itt aludtam a nagyinál.
Értem. Valóban?
Azt mondta, semmi értelme külön házban lakni.
Meg is akarja hirdetni a miénket.
Micsoda? Egy család lesztek, míg távol vagyok?
Úgy néz ki.
Yeon-du!
Nagyon hiányzol.
Te is nekem.
Ezért küldök neked egy jó nagy ajándékot.
Ajándékot?
Apu, mondd el neki gyorsan!
Én vagyok az ajándék.
A jövő hónapban meglátogatlak.
Mit beszélsz?
Hivatalosan a Déli-sarkra megyek, hogy írjak a tapasztalataimról.
Jóváhagyták.
Akkor…
Nemsokára látjuk egymást?
Igen.
A világ csodálatos végén, ahol vagy.
Ízlett az étel?
Igen, finom volt.
Köszönjük szépen.
Én köszönöm.
Ezek a receptjei az ételeknek, amit elfogyasztottak.
És ezt csak így ideadja?
Nem szakmai titok?
Már kiraktam a vlogomra is őket, szóval nem.
Ha a vendégeknek ízlik az étel,
és egészségesek maradnak, az elég.
Biztosan ki fogom próbálni. Köszönöm!
További szép napot!
- Önnek is! - Köszönöm!
Jöjjenek máskor is!
Megfőzöm neked.
- Tényleg? - Igen.
SEOK-RYU FÁJA
Seung-hyo!
Hallottad? Jövő héten kezdik a Greip-építkezést.
Igen, követem.
Ne aggódj!
Jesszus, rám se nézel!
Már megint azon dolgozol, ugye?
TERASZ, NAPPALI, DOLGOZÓSZOBA AZ OTTHONUNK
Hé, megígérted, hogy építesz nekem egy házat!
Erre a sajátodat építed meg előbb?
Seung-hyo!
Segíts ki, Myeong-u! Én is meg akarok nősülni.
Igazad van. Üdv a pokolban!
- Nem a mennyországban? - Jó. Vicceltem.
Jaj, már ennyi az idő?
Ajjaj…
HJELUNG KONCERT TOLLASLABDAVERSENY
Mikor javasoltad, hogy nyissuk meg
a földszintet, nem értettem.
Nem tudom, hogy ez itt egy építésziroda,
napközi, vagy idősek otthona.
Miért? Szerintem tök jó.
Leromboltuk a sztereotípiát, hogy az építészirodák ijesztőek.
Szerintem túl sok volt…
Micsoda? Anya!
- Szóval itt vagy. - Mi-suk néni!
- Jó napot! - Jó napot!
- Üdvözlöm! - Jó napot!
Nahát, nagyon hasonlítanak egymásra Seung-hyóval.
- Köszönöm, Yoon úr. - Nincs mit.
Jól van.
Hoztam magának valamit.
Seung-hyo mondta, hogy megjelent egy könyve.
- Igen. - Igen.
Memoár a 30 éves diplomata karrieremről.
Jövő héten dedikálok az egyik könyvesboltban.
- Tényleg? Elmehetek? - Persze.
- Ott leszek! - Ti is jöhettek, ha akartok.
Mi lenne, ha meghívnál minket a könyved megjelenése alkalmából?
Marhahúsra.
Elég, ha a számlát aláírod.
- Jesszusom! - Seung-hyo!
Felrakhatom ezt ide?
Persze. Majd én felteszem.
Ide!
NA MI-SUK MESEÓRÁJA
„Meseóra”?
Igen. Tudod, hogy jól tudok mesélni.
Szeretnék ihletet adni a hjelungi ifjúságnak.
Én is szerettem, mikor mesét olvasott nekünk.
Még mindig angolul tanulok anyádtól.
Jövőre
már angol meseórát is fogok tartani.
Rajta! Valósítsa meg az álmait, Mi-suk néni!
NA MI-SUK MESEÓRÁJA MINDEN SZERDÁN ÉS CSÜTÖRTÖKÖN 15 ÓRAKOR
Sziasztok, gyerekek!
Meseórát fogok tartani.
Eljöttök, ugye?
NYITVA VAGYUNK
SZÜNET 15:00-TŐL 17:00-IG
SÜLT PARADICSOMOS MAKKZSELÉ
BETEG VAGYOK NINCS ERŐM FŐZNI
JÓ LENNE MEGKÓSTOLNI A FŐZTÖDET
Miután egy éve küzdök a betegséggel, ma elmentem az éttermébe enni.
Nem mertem mondani,
de az étel vigaszt és erőt adott nekem.
Köszönöm a receptet is!
Nem jössz?
Jaj, tényleg!
Choisseung!
Miért késtél ennyit?
Ne haragudj, hogy így megvárattalak!
Már fél órája vártam, mikor felhívtalak.
Szóval összesen 45 perc.
Ne haragudj!
Úgy látom, kicsit megváltoztál.
Régen mindig
azt mondtad, nem baj, ha kések, vigyázzak az úton.
Most meg az utcán dühöngsz.
Nem dühöngtem. Csak megkérdeztem.
Ráncolod a szemöldököd.
És mélyebb a hangod.
Te változtál meg.
Annyira nem fontosak a terveink, hogy majd egy órát késtél.
Tudod, milyen fontos volt a mai?
Lemondtam a találkát a kivitelezővel.
Mehettél volna egyedül is.
- Tessék? - Te vagy a szakértő.
Egyedül is el tudod intézni.
Nekem semmi hasznom.
Tényleg, nekem bárhogy jó.
Azta!
„Neked bárhogy jó”?
Így gondolsz az új otthonunkra?
Ne már! Nem így értettem.
Figyelj…
Ha egy vendég bemegy hozzád, és félvállról odaveti:
„Adjon valamit”, hogy éreznéd magad?
Hát, nem venném sértésnek. Csak ajánlanék neki valamit.
Értem. Szóval én vagyok túl érzékeny?
Igazad van. Én vagyok a bunkó. A korlátolt.
Ne már! Miért csinálod ezt? Nagyon fárasztó.
Annyira, mint nekem terveket nézegetni egész éjjel?
Ilyen nincs! Figyelj!
Mindig ilyen sértődős voltál?
Mindig kiforgatod mások szavait?
Most veszekszünk?
Hát, nem nagyon értünk egyet.
Akkor találjunk ki valami szabályt a veszekedésekre.
Ha veszekszünk, mindig fognunk kell egymás kezét.
És minden mondat úgy végződik, hogy „szívem”.
Csak akkor engedheted el, ha befejeztük a veszekedést.
Mehetünk?
Menjünk.
Most min gondolkozol?
Az új házunkon…
bár téged nem érdekel.
Csak egyet mondj meg…
Szívem!
Lehet, hogy a végén egyedül fogsz ott lakni, szívem.
Miután vártam 30 évet
és még tíz hónapot, hogy mondhatsz ilyet, szívem?
Van még egy kérésem.
Szívem!
- Két külön ágy legyen a hálószobában! - Kizárt.
Franciaágy kell.
De nem a legnagyobb. A közepes.
Nézzünk oda!
Akkor miért kérdezel meg egyáltalán?
Mindig veled maradok,
ha szomorú vagyok, ideges, melegem van,
és ha veszekszünk.
Kéne még egy záradék a szabályokhoz, ha veszekszünk.
Nincs külön szoba, nincs külön ágy.
Hívd fel a kivitelezőt!
Kérdezd meg, mehetnénk-e most.
- Tényleg? - Igen.
Ugyanolyan kíváncsi vagyok a házunkra, mint te.
És ha azt mondja, hogy nem?
Jó napot, uram! Hogy van?
Ha nem nagy gond, beugorhatnánk most?
Igen.
Tényleg? Ráér?
Rendben. Köszönöm!
- Bejött. De jó! - De megkönnyebbültem!
Jaj, azt hittem, ma már nem lesz jó neki!
Teljesen bepánikoltam.
Tudom. Húzós nap volt.
A VÉG
A VÉG ÉS A KEZDET
A feliratot fordította: Kwaysser Erika